CELEX: 31993R1553
Language: el
Date: 1993-06-14 00:00:00
Title: Κανονισμός (ΕΟΚ) αριθ. 1553/93 του Συμβουλίου της 14ης Ιουνίου 1993 για τρίτη προσαρμογή του καθεστώτος ενίσχυσης για το βαμβάκι που καθιερώνει το πρωτόκολλο αριθ. 4 που προσαρτάται στην πράξη προσχώρησης της Ελλάδας

Avis juridique important

|

31993R1553

Κανονισμός (ΕΟΚ) αριθ. 1553/93 του Συμβουλίου της 14ης Ιουνίου 1993 για τρίτη προσαρμογή του καθεστώτος ενίσχυσης για το βαμβάκι που καθιερώνει το πρωτόκολλο αριθ. 4 που προσαρτάται στην πράξη προσχώρησης της Ελλάδας  

Επίσημη Εφημερίδα αριθ. L 154 της 25/06/1993 σ. 0021 - 0022 Φινλανδική ειδική έκδοση: Κεφάλαιο 3 τόμος 50 σ. 0078  Σουηδική ειδική έκδοση: Κεφάλαιο 3 τόμος 50 σ. 0078 

ΚΑΝΟΝΙΣΜΟΣ (ΕΟΚ) αριθ. 1553/93 ΤΟΥ ΣΥΜΒΟΥΛΙΟΥ της 14ης Ιουνίου 1993 για τρίτη προσαρμογή του καθεστώτος ενίσχυσης για το βαμβάκι που καθιερώνει το πρωτόκολλο αριθ. 4 που προσαρτάται στην πράξη προσχώρηση της ΕλλάδαςΤΟ ΣΥΜΒΟΥΛΙΟ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ελλάδας, και ιδίως την παράγραφο 11 του πρωτοκόλλου αριθ. 4 περί του βάμβακος, όπως τροποποιήθηκε τελευταία από τον κανονισμό (ΕΟΚ) αριθ. 2052/92 (1),  τον κανονισμό (ΕΟΚ) αριθ. 1964/87 του Συμβουλίου της 2ας Ιουλίου 1987 για την προσαρμογή του καθεστώτος ενίσχυσης για το βαμβάκι που καθιερώθηκε με το πρωτόκολλο αριθ. 4 της πράξης περί της προσχωρήσεως της Ελλάδος (2), και ιδίως το άρθρο 3 παράγραφος  2,  την πρόταση της Επιτροπής (3),  τη γνώμη του Ευρωπαϊκού Κοινοβουλίου (4),  τη γνώμη της Οικονομικής και Κοινωνικής Επιτροπής (5),  Εκτιμώντας:  ότι το άρθρο 2 παράγραφος 2 του κανονισμού (ΕΟΚ) αριθ. 1964/87 προβλέπει ότι, προκειμένου να αποφεύγονται οι υπερβολικές διακυμάνσεις της μείωσης της τιμής στόχου που εφαρμόζεται σε περίπτωση υπέρβασης της μέγιστης εγγυημένης ποσότητας, η μείωση αυτή  περιορίζεται στο 15 % της τιμής στόχου και ότι, υπό ορισμένους όρους ή εντός ορισμένων ορίων, το μέρος που υπερβαίνει αυτό το μέγιστο καθώς και η προσαρμογή που πρέπει να πραγματοποιηθεί βάσει της απόκλισης μεταξύ της πραγματικής παραγωγής και της  εκτιμώμενης παραγωγής μεταφέρονται στην επόμενη περίοδο- ότι το ισχύον όριο της μείωσης της τιμής στόχου δεν επέτρεψε να αποφευχθεί αισθητή επέκταση της καλλιέργειας του βαμβακιού στην Κοινότητα- ότι, για να επιτευχθεί καλύτερα ο επιδιωκόμενος στόχος, συντρέχει λόγος να αυξηθεί από 15 σε 20 % η μέγιστη μείωση  και από 5 σε 7 % το μέρος που υπερβαίνει τη μέγιστη μείωση- ότι, προκειμένου να ενημερωθούν εγκαίρως οι παραγωγοί, θα πρέπει να μεταφερθούν οι αυξήσεις αυτές στην περίοδο 1994/95- ότι οι αυξήσεις αυτές της μέγιστης μείωσης μπορούν να επηρεάσουν το εισόδημα των παραγωγών- ότι θα πρέπει να προβλεφθεί ότι η Επιτροπή, στα πλαίσια της πρότασής της προς το Συμβούλιο σχετικά με την τιμή στόχου για το 1994/95, θα υποβάλει αναφορά βάσει  της τελευταίας κατάστασης της αγοράς αυτής- ότι θα πρέπει να γίνουν ορισμένες διευκρινίσεις στο ισχύον κείμενο του άρθρου 2 παράγραφος 2 τρίτο εδάφιο του κανονισμού (ΕΟΚ) αριθ. 1964/87,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο παρών κανονισμός καθορίζει τις προσαρμογές του καθεστώτος ενίσχυσης στην παραγωγή του βαμβακιού που προβλέπεται στην παράγραφο 3 του πρωτοκόλλου αριθ. 4 που προσαρτάται στην πράξη προσχώρησης της Ελλάδας και έχει προσαρμοστεί από τον κανονισμό (ΕΟΚ)  αριθ. 1964/87.  Άρθρο 2  1. Στο άρθρο 2 του κανονισμού (ΕΟΚ) αριθ. 1964/87, η παράγραφος 2 δεύτερο εδάφιο αντικαθίσταται από το ακόλουθο κείμενο:  "2. Όταν η παραγωγή μη εκκοκκισμένου βαμβακιού, που εκτιμάται πριν από την έναρξη της περιόδου εμπορίας, υπερβαίνει τη μέγιστη εγγυημένη ποσότητα για τη συγκεκριμένη περίοδο, το ποσό της ενίσχυσης μειώνεται κατά την επίπτωση που έχει επί της τιμής  στόχου ένας συντελεστής που αυξάνει συναρτήσει της σπουδαιότητας της υπέρβασης της εκτιμώμενης παραγωγής σε σχέση με τη μέγιστη εγγυημένη ποσότητα.  Ωστόσο, υπό την επιφύλαξη του τρίτου εδαφίου, εάν η μείωση του ποσού της ενίσχυσης υπερβαίνει κατά 20 % την τιμή στόχου, η μείωση αυτή περιορίζεται, στα πλαίσια της εν λόγω περιόδου εμπορίας, σε 20 %. Η μείωση που υπερβαίνει το όριο αυτό μεταφέρεται  στην τιμή στόχου της επόμενης περιόδου εντός του ορίου του 7 %. Τα όρια αυτά δεν ισχύουν μέχρι το έτος εμπορίας 1994/95 και τα όρια 15 % και 5 % του κανονισμού (ΕΟΚ) αριθ. 2052/92 παραμένουν σε ισχύ στην περίοδο 1993/94. Πριν την έναρξη ισχύος των νέων  αυτών ορίων η Επιτροπή υποβάλλει έκθεση περί της τρέχουσας κατάστασης στην αγορά στα πλαίσια των προτάσεων για τις τιμές 1994/95.  Επιπλέον, στην περίπτωση κατά την οποία η εφαρμογή των προηγούμενων εδαφίων στην πραγματική παραγωγή αντί της εκτιμώμενης παραγωγής πριν από την έναρξη της περιόδου εμπορίας θα οδηγούσε σε προσαρμογή του ποσού της ενίσχυσης διαφορετική από εκείνη που  πραγματοποιήθηκε, το ποσό της ενίσχυσης για τη συγκεκριμένη περίοδο προσαρμόζεται, πέραν ενός ορίου 3 %, βάσει της διαφοράς μεταξύ των προσαρμογών που αναφέρονται ανωτέρω." Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την περίοδο 1993/94.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 14 Ιουνίου 1993.  Για το Συμβούλιο Ο Πρόεδρος B. WESTH (1) ΕΕ αριθ. L 215 της 30. 7. 1992, σ. 10.(2) ΕΕ αριθ. L 184 της 3. 7. 1987, σ. 14. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 2052/92.(3) ΕΕ αριθ. C 80 της 20. 3. 1993, σ. 18.(4) ΕΕ αριθ. C 150 της 31. 5. 1993.(5)  ΕΕ αριθ. C 129 της 10. 5. 1993, σ. 25.